**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.219/7  (prot. Nr.7, 43.§) |

Par zemesgabala Bārtas ielā 11

1/4 domājamās daļas nomu

Uz Liepājas valstspilsētas pašvaldībai piederoša zemesgabala Bārtas ielā 11 1/4 domājamās daļas atrodas fiziskai personai piederošā ēku (būvju) nekustamā īpašuma 1/4 domājamā daļa. Pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17. punktu, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, Liepājas valstspilsētas pašvaldības domes 2022. gada 18. augusta lēmumu Nr.318/12 "Par zemes vienību piekritību Liepājas valstspilsētas pašvaldībai", izskatot [..] 2023. gada 27. aprīļa iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 8. maija priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Iznomāt [..] zemesgabala Liepājā Bārtas ielā 11 (kadastra apzīmējums 1700 041 0338) 1/4 domājamo daļu no 705 kv.m kopplatības, kas atbilst 176 kv.m (pielikumā), ēku (būvju) nekustamā īpašuma Bārtas ielā 11 (kadastra apzīmējums 1700 041 0338 001 – 1700 041 0338 002) 1/4 domājamās daļas apsaimniekošanai un uzturēšanai no lēmuma pieņemšanas dienas uz 5 (pieciem) gadiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Bārtas ielā 11 (kadastra Nr.1700 041 0338) 1/4 domājamās daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Nomniekam jāmaksā maksa par zemesgabala Bārtas ielā 11 1/4 domājamās daļas faktisko lietošanu par laika posmu no 2022. gada 19. augusta līdz lēmuma par zemesgabala iznomāšanas pieņemšanas dienai.

4. Lēmuma 3. punktā minētajai zemesgabala daļai kadastra vērtēšanas vajadzībām noteikt lietošanas mērķi – vienstāva un divstāvu daudzdzīvokļu māju apbūve (kods 07 01).

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

6. Gadījumā, ja [..] viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

7. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |